Guvernul a aprobat calendarul campaniei electorale pentru alegerile prezidențiale. Până când se pot depune candidaturile
Guvernul a aprobat marți programul calendaristic pentru realizarea acțiunilor necesare pentru alegerea Președintelui României din anul 2025. Purtătorul de cuvânt al Executivului, Mihai Constantin, a anunțat că 15 martie este termenul limită pentru depunerea candidaturilor, iar în ce privește campania electorală, aceasta va începe pe 4 aprilie și se va încheia în data de 3 mai.